मध्य प्रदेश के मंदिर में भगदड़, दो की मौत, 22 घायल  
भोपाल से 50 किलोमीटर दूर सिहोर के सलकानदेवी मंदिर में हुई भगदड़ में दो लोगों की मौत हो गई है। नवरात्र की वजह से देवी के मंदिर में हजारों लोगों की भीड़ जुटी थी।
मध्य प्रदेश की राजधानी भोपाल से 50 किलोमीटर दूर सिहोर के सलकानदेवी मंदिर में हुई भगदड़ में दो लोगों की मौत हो गई है। नवरात्र की वजह से देवी के मंदिर में हजारों लोगों की भीड़ जुटी थी। भगदड़ में 22 लोगों के घायल होने की भी खबर है, जिनमें से सात की हालत नाजुक बताई जा रही है। प्रशासन ने मृतकों के परिवार वालों को एक-एक लाख रुपये मुआवजा देने का ऐलान किया है।